open-index/open-wikipedia-markdown huggingface dataset:
புபொப 78

thumb|புபொப 78
**புபொப 78** *(NGC 78)* எனப் புதிய பொதுப் பட்டியலில்  பீசசு விண்மீன் குழாமில் உள்ள ஒரு சோடி விண்மீன் பேரடைகள்  பட்டியலிடப்பட்டுள்ளன. இப்பேரைடகள் இரண்டும் வானத்தில் அருகருகே தோன்றுகின்றன. அனேகமாக அவை ஒன்றுக்கொன்று அவற்றின் குறிப்பிடத்தக்க ஈர்ப்பு விசைகளின் பாதிப்பின்றி வெகுதொலைவில்தான் இருக்க வேண்டும். புபொப 78 அ என்பது ஒரு சுருள் வடிவ அண்டம் என்றும் அது சுமார் 225 மில்லியன் ஒளியாண்டுகள் தொலைவில் உள்ளதாகவும் மதிப்பிடப்பட்டுள்ளது. அதேபோல புபொ 78 ஆ என்பது ஒரு ஒடுக்க உருவ அண்டம் என்றும் அது சுமார் 245 மில்லியன் ஒளியாண்டுகள் தொலைவில் உள்ளதாகவும் கருதப்படுகிறது

## மேற்கோள்கள்

0078
பகுப்பு:பீசசு (விண்மீன் குழாம்)
ஹர்ஷவர்தன் ராணே

:ஹர்ஷ் வர்தன், ஹர்ஷவர்தனர் ஆகியோருடன் குழப்பிக் கொள்ள வேண்டாம்.

**ஹர்ஷவர்தன் ராணே** (**Harshvardhan Rane**, பிறப்பு: டிசம்பர் 16, 1983), தமிழ், தெலுங்கு மொழித் திரையுலக நடிகர் ஆவார். இவர் துள்ளி எழுந்தது காதல், நா இஷ்டம், நீ எங்கே என் அன்பே போன்ற திரைப்படங்களில் நடித்துள்ளார்.

## திரைப்பட வாழ்க்கை
2008ஆம் ஆண்டு சப் தொலைக்காட்சியில் ஒளிப்பரப்பான **லெப்ட் ரைட் லெப்ட்** என்ற தொடரின் 2ஆம் பாகத்தில் **ரம்மி கவுர்** என்ற கதாபாத்திரத்தில் நடித்தார். அதைத் தொடர்ந்து பல விளம்பரங்களிலும் நடித்துள்ளார்.

2010ஆம் ஆண்டு தகிட தகிட என்ற தெலுங்கு திரைப்படத்தில் நடித்தார். இந்த திரைப்படத்தில் அக்கினேனி நாகார்ஜுனா, அனுசுக்கா செட்டி, பூமிகா சாவ்லா குணச்சித்திர வேடங்களில் நடித்தனர். இந்தத் திரைப்படம் தமிழ் மொழியில் துள்ளி எழுந்தது காதல் என்ற பெயரில் மொழிமாற்றம் செய்யப்பட்டு வெளியானது.

2012ஆம் ஆண்டு **அவுனு** என்ற திரைப்படத்தில் நடிகை பூர்ணாவுடன் ஜோடியாக நடித்தார். இதே ஆண்டில் ராணா டக்குபாதி, ஜெனிலியா ஆகியோர் முன்னணி வேடத்தில் நடித்த **நா இஷ்டம்** என்ற திரைப்படத்தில் **கிஷோர்** என்ற கதாபாத்திரத்தில் நடித்தார். அதைத் தொடர்ந்து 2013ஆம் ஆண்டு **பிரேமா இஷ்க் காதல்** என்ற திரைப்படத்தில் நடித்துள்ளார்.

2014ஆம் நடிகை வித்யா பாலன் நடித்த கஹானி என்ற ஹிந்தி மொழித் திரைப்படத்தின் தமிழ், தெலுங்கு பதிப்புகளில் நயன்தாராவுடன் ஜோடியாக நடித்துள்ளார். அதைத் தொடர்ந்து கீதாஞ்சலி, மாயா, பிரதர் ஒப் பொம்மாலி போன்ற திரைப்படங்களில் நடித்துள்ளார்.

## திரைப்படங்கள்

## சின்னத்திரை

## மேற்கோள்கள்

## வெளி இணைப்புகள்
* 
* Harshvarshan Rane, website

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்தியத் தொலைக்காட்சி நடிகர்கள்
பகுப்பு:விளம்பர நடிகர்கள்
புபொப 80

**புபொப 80** *(NGC 80)* எனப் புதிய பொதுப் பட்டியலில்  அந்திரொமேடா விண்மீன் குழாமில் உள்ள ஒரு ஒடுக்க உருவ அண்டமாகும் இந்த அண்டம் புபொப 47 மற்றும் புபொப 68 ஆகிய வானுறுப்புகளுடன் ஏதோ வகையில் தொடர்பு கொண்டு உறவாடுகிறது.

## வெளி இணைப்புகள்
*  NASA/IPAC Extragalactic Database
*  SIMBAD Astronomical Database
*  SEDS

பகுப்பு:ஒடுக்க உருவ அண்டம்
0080
தங்க மாம்பழம்

*'தங்க மாம்பழம்* '(The Golden Mango) என்பது ஒரு மராத்தி படம். இதை கோவிந்த ராஜு என்பவர் இயக்கி உள்ளார் . இதில் சிறுவன் ஒருவன் மாம்பழத்திற்காக ஆசைபடுகிறான். ஆனால், வாங்க பணம் இல்லை. இதற்கு அவன் பாட்டி கதை ஒன்றை கூறுகிறார். பின், கதை மெல்ல பயணிக்கிறது. இத்திரைப்படம் மும்பை திரைப்பட விழாவில் சிறப்பு இடம் பிடித்தது..

## மேற்கோள்கள்

பகுப்பு:இந்திய மராத்தித் திரைப்படங்கள்
புபொப 100

thumb|புபொப 100
**புபொப 100** *(NGC100)* எனப் புதிய பொதுப் பட்டியலில்  பீசசு விண்மீன் குழாமில் உள்ள ஒரு விண்மீன் பேரடை பட்டியலிடப்பட்டுள்ளது. முதன்முதலில் 1885 ஆம் ஆண்டு நவம்பர் 10 ஆம் நாள் அமெரிக்க வானியல் அறிஞர் லூவிசு சுவிப்டு இதைக் கண்டறிந்தார். வானில் இது நடுவரை ஏற்றம் நஏ 00ம 24நி 2.6வி, நடுவரை இறக்கம் நஇ +16° 29′11″  என்ற 
அளவிலும் மற்றும் தோற்ற ஒளிப்பொலிவெண் 13.2 என்ற மதிப்பும் கொண்டுள்ளது .

## மேற்கோள்கள்

0100
புபொப 0100
கீழைச் சாளுக்கியர்

**கீழைச் சாளுக்கியர்** (வேங்கிச் சாளுக்கியர்) என்பவர்கள் தென் இந்தியாவில் சாளுக்கிய நாட்டை ஆண்ட பேரரசாகும். இவர்களின் தலைநகரம் வேங்கியாகும். இது தற்காலத்தில் வடவேங்கி, சின்ன வேங்கி என்ற பெயரில் கோதாவரி மாவட்டத்தில் எலுருவுக்கு அருகில் உள்ளது. இவ்வரசு பொ.ஆ.624 முதல் பொ.ஆ 1130 வரை சுமார் 500 ஆண்டுகளாக ஆட்சி செய்தது. பின்பு இது சோழப் பேரரசுடன் இணைந்தது. இணைந்தாலும் வேங்கி அரசை கீழைச் சாளுக்கியர்களே சோழர்களின் பாதுகாப்புடன் பொ.ஆ 1189 வரை ஆண்டனர். போசளர்களாலும் தேவகிரி யாதவர்களாலும் தாக்கப்பட்டு இவ்வரசு வீழ்ந்தது. இவர்கள் தங்கள் தலைநகரை வேங்கியிலிருந்து ராஜமகேந்திரவரமுக்கு மாற்றினார்கள். 

ஏழாம் நூற்றாண்டில் இரண்டாம் புலிகேசி கங்க மன்னனைத் தன்னுடன் சேர்த்துக்கொண்டு பல்லவ பேரரசின் மீது படையெடுத்தான். பல்லவ நாட்டை வென்று, முதலாம் மகேந்திரவர்ம பல்லவன் வசமிருந்த வேங்கி நாட்டைக் கைப்பற்றி புலிகேசி தன் தம்பியான விஷ்ணுவர்தனை அரசனாக்கினான். இந்த விஷ்ணுவர்தனின் மரபினரே கீழைச் சாளுக்கியர் எனப் பெயர் பெற்றனர். மேலைச் சாளுக்கியர்களுக்கும் சோழர்களுக்கும் இடையே பல போர்கள் வேங்கி நாட்டுக்காக நடந்தன. கீழைச் சாளுக்கியர்கள் சோழர்களுடன் நெருங்கிய மண உறவுகளை ஏற்படுத்திக் கொண்டனர். அரஞ்சய சோழன் கீழசாளுக்கிய மன்னன் வீமன் மகள் கல்யாணியை மணந்தான். இராஜராஜ சோழனின் மகள் குந்தவை நாச்சியாரை கீழைச் சாளுக்கிய மன்னன் விமலாதித்தியன் மணந்ததாகவும் இராஜேந்திர சோழனின் மகள் அம்மங்கை தேவியை வேங்கி நாட்டின் மன்னன் இராஜராஜ நரேந்திரனை மணந்ததாகவும் கல்வெட்டுகள் மூலம் தெரிய வருகிறது. சோழ பேரரசுடன் சாளுக்கிய பேரரசு இணைக்கப்படுத்தப்பட்டதுடன் பண்பாடு, கோவில்கள், இலக்கியம், கலை போன்றவை சிறப்பிடம் எய்தியது. இவர்கள் ஆட்சி வேங்கி நாட்டின் பொற்காலம் என போற்றப்படுகிறது.

## குறிப்புகள்

பகுப்பு:இந்திய அரச மரபுகள்
பகுப்பு:இந்துப் பேரரசுகள்
பகுப்பு:ஆந்திரப் பிரதேச வரலாறு
பகுப்பு:தெலங்காணா வரலாறு
பகுப்பு:தெலுங்கு மக்கள்
பகுப்பு:ஆந்திரப் பண்பாடு
பகுப்பு:சத்திரியர்
சிவாஜி கணேசன் நடித்த திரைப்படங்கள்

**[[சிவாஜி கணேசன்]]** *275 [[தமிழ்]]* திரைப்படங்களிலும், 9* [[தெலுங்கு]]* திரைப்படங்களிலும், *2 [[இந்தி]] * திரைப்படங்களிலும், *2 [[மலையாளம்|மலையாளத்]]* திரைப்படத்திலும் நடித்துள்ளார். 
இவை தவிர 17 திரைப்படங்களில் கௌரவ நடிகராகத் தோன்றி நடித்துள்ளார்.
[thumb|alt=சிவாஜி கணேசன்|[தெய்வமகன் (1969) திரைப்படத்தில் விஜய் கதாபாத்திரத்தில் நடித்த சிவாஜி கணேசன்]]

## 1950–1959

## 1960–1969

## 1970–1979

## 1980–1989

## 1990–1999

## கௌரவ நடிகராக நடித்த திரைப்படங்கள்

## மேற்கோள்கள்


பகுப்பு:தமிழ்த் திரைப்படம் தொடர்பான பட்டியல்கள்
முடிவு (இந்தித் திரைப்படம்)

**முடிவு** (*Nirnay*, **நிர்ணய்**, *decision*) 2012 ஆம் ஆண்டில் வெளியான இந்தித் திரைப்படம். இப்படத்தின் இயக்குனர்கள் புஷ்பா ரவாத், அனுபமா ஸ்ரீனிவாசன் ஆகியோர் ஆவார். குடும்பங்களிலோ தங்களின் சொந்த விஷயங்கள் சார்ந்தோ முக்கிய முடிவுகளை எடுக்கும் இடத்திற்கு வருவதற்கு பெண்களை இன்னமும் கூட நமது சமூகம் அனுமதிப்பதில்லை. எல்லா முடிவுகளையுமே அவர்கள் குடம்பத்திற்கும், உற்றார், உறவினர்களுக்கும் என்ன சொல்வர் என்பதற்காகவோதான் எடுக்கவேண்டியுள்ளது. அதைப்பற்றி இப்படம் பேசுகிறது. தன்னுடைய வாழ்க்கையையும், தனது தோழிகளுடைய வாழ்க்கையையும் அர்த்தமுள்ளதாக்கும் புஷ்பாவின் சொந்த வாழ்க்கைப்பயணம் பற்றிய படம். காசியாபாத்தில் கீழ் நடுத்தரக் குடும்பங்களில் தங்களுடைய வாழ்க்கை, பணி, திருமணம் என முக்கிய முடிவுகளை எடுப்பதில் இயலாமை நிலையில் உள்ள படித்த இளம்பெண்களின் வாழ்வைப் பின் தொடர்ந்து, அவர்களின் வாழ்வில் ஏற்பட்டுள்ள மாற்றங்களை அவர்களோடு உரையாடியும் கவனித்தும் பதிவு செய்துள்ள படம்

## மேற்கோள்கள்

## இணைப்புகள்
*http://www.orissadiary.com/CurrentNews.asp?id=47869 

பகுப்பு:2012 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பிரியமானவள்

**பிரியமானவள்** என்பது சன் தொலைக்காட்சியில் ஜனவரி 19, 2015ஆம் ஆண்டு முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகி, ஜனவரி 23, 2017 முதல் திங்கள் முதல் சனி வரை இரவு 10 மணிக்கு ஒளிபரப்பான குடும்ப பின்னணியை கொண்ட தொலைக்காட்சி தொடர் இதுவாகும். இந்த தொடரை விகடன் டெலிவிஷஸ் தயாரிக்க, பிரவீனா, சுபலேகா சுதாகர், ரஞ்சனி, நிரஞ்சனி, விஜய், டாரிஸ் போன்ற பலர் நடித்துள்ளனர்.

இந்த நிகழ்ச்சி மே 11, 2019 அன்று 1315 அத்தியாயங்களுடன் நிறைவு பெற்றது. இந்த தொடருக்கு பதிலாக அருந்ததி என்ற நகைச்சுவை திகில் தொடர் ஒளிபரப்பாகின்றது.

## இவற்றை பார்க்க
* சன் தொலைக்காட்சி நாடகத் தொடர்கள் பட்டியல்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:சன் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
திருடன் போலீஸ் (திரைப்படம்)

**திருடன் போலீஸ்** (*Thirudan Police*) 2014 ஆம் ஆண்டு நவம்பர் மாதம் வெளிவந்த தமிழ்த் திரைப்படமாகும். இது அடிதடி நிறைந்த நகைச்சுவைப் படம். இப்படத்தில் அட்டக்கத்தி தினேசு, ஐசுவர்யா ராஜேசு ஆகியோர் கதை முன்னனி நாயகர்களாக நடித்திருந்தனர். யுவன் சங்கர் ராஜா இசை அமைத்தார். ராஜேந்திரன், ஜான் விசய், பாலா சரவணன், நிதின் சத்தியா, ரேணுகா, உமா ஐயர், ராஜேஷ் போன்றோர் நடித்துள்ளனர். இப்படத்தை கார்த்திக் ராசு இயக்கினார் இதுவே இவர் இயக்கத்தின் முதல் படமாகும். எசு. பி. பி. சரண் கன்னய்யா பிலிம்சின் செல்வக்குமாருடன் இணைந்து தயாரித்துள்ளார்.

## நடிகர்கள்
* விசுவாவாக அட்டக்கத்தி தினேசு
* பூர்ணிமாவாக ஐசுவரியா ராஜேசு
* வணங்காமுடியாக பாலா சரவணன்
* நிதின் சத்யா
* மாணிக்கமாக இராஜேந்திரன்
* மரவட்டையாக சான் விசய்
* காவல்துறை ஆணையராக ஆடுகளம் நரேன்
* சிங்காரமாக ராஜேசு (விசுவாவின் அப்பா)
* விசுவாவின் அம்மாவாக ரேணுகா
* நிதின் சத்யாவின் அம்மாவாக உமா ஐயர்
* துணை ஆணையர் ஏகாம்பரமாக முத்துராமன் (நிதின் சத்யாவின் அப்பா)
* எசு. பி. பாலசுப்பரமணியம் (சிறப்புத் தோற்றம்)
* வினாயகமாக விசய் சேதுபதி (சிறப்புத் தோற்றம்)
* வையாபுரி (சிறப்புத் தோற்றம்)

## கதை
விசுவா வேலை இல்லாமல் இருக்கிறார். அவர்கள் காவலர் குடியிருப்பில் குடியிருக்கின்றனர். கண்டிப்பானவரா இருப்பதால் விசுவாவிற்கு காவலரான அவர் அப்பாவை பிடிக்காது. விசுவாவிற்கும் நிதின் சத்யாவிற்கும் ஆகாது. நிதின் ஏகாம்பரம் போல் பேசி மாணிக்கம் மூலம் ஒரு பெண்ணை கடத்தி கெடுத்து கொலை செய்துவிடுகிறார். ஒரு சமயத்தில் சிங்காரம் ஏகாம்பரம் செய்யும் தவறுகளை மேலிடத்திற்கு தெரிவிக்கப் போவதாக கூறுகிறார். மாணிக்கத்தையும் மரவட்டையையும் போலி மோதலில் கொல்ல ஆணையர் உத்தரவிடுகிறார். அக்குழுவில் சிங்காரத்தையும் இணைத்து மாணிக்கம் மூலம் அவரை ஏகாம்பரம் கொன்று விடுகிறார். சிங்காரத்தின் வேலை விசுவாவிற்கு கிடைக்கிறது.

காவலர் வேலையின் சிரமங்களை விசுவா உணர்கிறார். அவருக்கு அவர் அப்பா மீது இப்போது மதிப்பு வருகிறது. அவருக்கு வணங்காமுடி நண்பராக இருக்கிறார். சிறையில் கைதிகளாக உள்ள மாணிக்கத்தையும் மரவட்டையையும் அடித்து விடுகிறார். அவர்களுக்கு இவர் தான் சிங்காரத்தின் மகன் என தெரியவருகிறது. ஒரு சந்தர்ப்பத்தில் விசுவா மூலம் தங்களை கொல்ல ஏகாம்பரம் முயல்வதாக ஐயம் கொள்கின்றனர். இவர்கள் தான் தன் அப்பாவை கொன்றவர்கள் என தெரிந்து பல முயற்சிகளுக்குப் பின் இவர்கள் இருவரையும் ஏகாம்பரத்தையும் ஆணையரிடம் பிடித்து கொடுக்கிறார்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
பாலி ஆறு

**பாலி ஆறு** () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு வடக்கு வவுனியா மாவட்டம் புளியங்குளத்தின் அருகே உருவாகி, அங்கிருந்து வடக்கு மற்றும் வடமேற்காக வவுனியா மாவட்டம், முல்லைத்தீவு மாவட்டம் மற்றும் மன்னார் மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.

## மேற்கோள்கள்

பகுப்பு:வட மாகாண ஆறுகள்
பகுப்பு:வவுனியா மாவட்டம்
பூர்டு ஒலிபீன் தொகுப்பு

**பூர்டு ஒலிபீன் தொகுப்பு** *( Boord olefin synthesis )* என்பது ஈதர் களிலிருந்து ஆல்கீன்கள் தயாரிக்கப் பயன்படும் கரிம வேதியியல் வினையாகும். வினையூக்கி மக்னீசியம் அல்லது துத்தநாகம் முன்னிலையில் ஒரு ஆலசன் அணுவைக் கொண்டுள்ள ஈதர்களின் ஆக்சிசன் அணுக்களில் இருந்து இரண்டு கார்பன் அணுக்கள் நீக்கப்பட்டு ஆல்கீன்கள் தயாரிக்கப்படுகின்றன. மிகுந்த பயனும் அதிக விரிவாக்க எல்லையும்   கொண்ட இந்த அற்புதமான பெயர்வினையை 1930  ஆம் ஆண்டு செசில் பூர்டு கண்டறிந்தார்.

:

நீக்கல் வினையான இவ்வினையில் வினையூக்கியாக செயல்படும் மக்னீசியம் முதலில் கிரிக்னார்டு கரணி என்னும் இடைநிலை சேர்மமாக உருவாகிறது. அல்காக்சி குழுக்களின் எலக்ட்ரான்கள் வெளிவிடும் செயல்பாடு குறைவு என்பதால் இருபடிநிலை செயல்முறையான E1cB நீக்க வினை வழிமுறை பரிந்துரைக்கப்படுகிறது. இக்கரிம வேதிவினை தொடர்பான அசல்வெளியீடு சமஎப்டீனைத் பலபடிநிலைகளில் தொகுக்கும் வினை விளக்குகிறது.

:

இவ்வினையில் மக்னீசியத்திற்குப் பதிலாக துத்தநாகம்  பயன்படுத்தப்பட்டு  1,4 டையீன்கள் தொகுப்பதாக 1931ஆம் ஆண்டு வெளியீடு விவரித்தது. ( பார்க்க பார்பியர் வினை ). கருநாட்டப்பிரதியிடும் இவ்வினையின் முதல் பகுதியில் அல்லைல் கிரிக்னார்டு மின்னணு மிகுபொருளாக செயல்படுகிறது.

:

## மேற்கோள்கள்

பகுப்பு:கரிம வேதி வினைகள்
பகுப்பு:பெயர் வினைகள்
பகுப்பு:ஒலிபீனேற்ற வினைகள்
மலேசிய அரசர்

**மலேசிய அரசர்** அல்லது **யாங் டி பெர்துவான் அகோங்** (ஆங்கிலம்: *The Yang di-Pertuan Agong*; மலாய்: *Yang di-Pertuan Agong*) என்பவர், மலேசியா நாட்டின் பேரரசர் ஆவார். 1957-ஆம் ஆண்டு, பிரித்தானியாவிடம் இருந்து மலாயா கூட்டரசு தன்னுரிமை பெற்ற போது, பேரரசர் பதவி உருவாக்கப்பட்டது.

அரச அமைப்புக்கு உட்பட்ட ஒரு முடியரசு நாடான மலேசியாவில், தேர்வு செய்யப்பட்ட ஓர் அரசர், நாட்டின் அரசத் தலைவர் ஆகிறார். உலக நாடுகளில் தேர்வு மூலமாக அரசராகிறவர்களில், யாங் டி பெர்துவான் அகோங் அவர்களும் ஒருவராவார். யாங் டி பெர்துவான் அகோங் அவர்களின் துணைவியார், மலேசிய அரசி, **இராஜா பரமேசுவரி அகோங்** என அழைக்கப் படுகிறார்.

## மாமன்னரின் அதிகாரங்கள்
மலேசியாவின், அரச அமைப்புக்கு உட்பட்ட முடியரசில், பேரரசருக்கு, அரசியலமைப்பில் மிகுந்த அதிகாரங்கள் உள்ளன. கூட்டரசின் நிருவாக அதிகாரம், பேரரசரிடம் வழங்கப்பட்டு இருப்பதாகவும், அதை அவர் அமைச்சரவையின் ஆலோசனையின் பேரில் செயல்படுத்த முடியும் என்றும் மலேசிய அரசியலமைப்பு குறிப்பிடுகிறது.

அமைச்சரவைக்குத் தலைமை வகிக்கும் பிரதமரை, பேரரசர்தான் நியமனம் செய்வார். நாட்டின் பொதுத் தேர்தலில், தேர்வு பெறும் நாடாளுமன்ற உறுப்பினர்களால் பிரதமர் தேர்ந்தெடுக்கப் படுகிறார்.

அதே சமயத்தில், யாரைப் பிரதமராகத் தேர்வு செய்வது எனும் விருப்புரிமை அதிகாரம், பேரரசர் அவர்களிடம் மட்டுமே உள்ளது. இருப்பினும், பிரதமரைப் பதவி நீக்கம் செய்யும் அதிகாரத்திற்கு அவரிடம் அனுமதி வழங்கப்படவில்லை.

## அரசியலமைப்பு விதி 55

நாடாளுமன்றத்தைக் கலைப்பதற்கான கோரிக்கையை பேரரசர் அவர்களால் ஏற்றுக் கொள்ள முடியும். அதே சமயத்தில் நிராகரிப்பதற்கும் அவருக்கு அதிகாரம் வழங்கப்பட்டு உள்ளது. (அரசியலமைப்பு விதி 55)  நாடாளுமன்றத்தினால் புதிதாக நிறைவேற்றப்படும் மசோதக்களை ஏற்றுக் கொள்ளவும் நிராகரிக்கவும் அவருக்கு அதிகாரம் உள்ளது.

எனினும், அரசியலமைப்பு விதி 55-இன் படி, அந்த மசோதக்கள் தொடர்ந்து நிராகரிக்கப்பட்டு வந்தால், 30 நாட்களுக்குப் பிறகு அவை தானாகவே சட்டங்களாக மாறிவிடும்.

## மலேசியாவின் 17-ஆவது பேரரசர்

தற்சமயம், மலேசியாவின் பேரரசர் பதவியில் இருப்பவர் ஜொகூர் மாநிலத்தைச் சேர்ந்த சுல்தான் இப்ராகிம் இப்னி அல்மாரம் சுல்தான் இசுகந்தர். இவர் மலேசியாவின் 17-ஆவது பேரரசர் ஆகும். 2023 அக்டோபர் 26 இல் மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 31 சனவரி 2024-இல் தொடங்கியது.

## மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:

## வெளி இணைப்புகள்

* Malaysian Parliament's Yang di-Pertuan Agong 
* Malaysia National Library's Yang di-Pertuan Agong
* WorldStatesmen

## மேலும் காண்க
* மலேசியாவின் முடியாட்சிகள்

## மேற்கோள்கள்

## வெளி இணைப்புகள்

பகுப்பு:மலேசிய முடியாட்சி
தொமினிக்கன் சபை

**தொமினிக்கன் சபை** () அல்லது **மறையுரையாளர் சபை** (பழைய தமிழ் வழக்கில் **சாமிநாதர் சபை** / **போதகர் சபை**) என்பது ஒரு கத்தோலிக்க துறவற சபையாகும். இது எசுப்பானிய குருவான புனித தோமினிக்கால் பிரான்சு நாட்டில் துவங்கப்பட்டு 22 டிசம்பர் 1216இல் திருத்தந்தை மூன்றாம் ஹோனோரியுஸின் (1216–27) அனுமதிப்பெற்றது. இதில் துறவியர் (குருக்கள், அருட்சகோதரர்கள்), அடைபட்ட வாழ்வு வாழும் கன்னியர் (Nuns), பணிவாழ்வு வாழும் கன்னியர் (active sisters) மற்றும் பொது நிலை மூன்றாம் சபையினர் ஆகியேர் உறுப்பினராக உள்ளனர். இச்சபையின் நோக்கம் நற்செய்தி அறிவிப்பதும், திரிபுக் கொள்கைகளை எதிர்க்க கத்தோலிக்க மறையினை பயிற்றுவிப்பதும் ஆகும். இப்பயிற்றுவிக்கும் பணியினால் நடுக் காலத்தில் இச்சபையினரே கற்றோரிடையே முன்னணியில் இருந்தனர். இச்சபை பல கத்தோலிக்க இறையியலாளர்கள் மற்றும் மெய்யியலாளர்களை உருவாக்கியதால் மிகவும் புகழ் பெற்றது.

இதன் தலைவர் *Master of the Order* என அழைக்கப்படுகின்றார். அரு. பிரூனோ கதோரே இதன் தற்போதய தலைவர் ஆவார். 2013ம் ஆண்டின் கணக்குப்படி இச்சபையில் 6058 துறவியர் இருந்தனர். அவர்களுல் 4470 நபர்கள் குருக்களாவர்.

கத்தோலிக்க செபமாலையின் பக்தியினைப்பரப்பியதில் இச்சபையினருக்கு குறிக்கத்தக்க பங்கு உள்ளது. இச்சபையினச்சேர்ந்த நால்வர் உரோமை ஆயரான திருத்தந்தையாக  இருந்துள்ளனர்:
* திருத்தந்தை ஐந்தாம் இன்னசெண்ட்
* திருத்தந்தை பதினொன்றாம் பெனடிக்ட்
* திருத்தந்தை புனித ஐந்தாம் பயஸ்
* திருத்தந்தை பதின்மூன்றாம் பெனடிக்ட்

இச்சபையின் குறிக்கோளுரை *புகழ, ஆசீரளிக்க, மறையுரையாற்ற* (இலத்தீனில்: Laudare, Benedicere, Praedicare) என்பதாகும்.

## மேற்கோள்கள்


பகுப்பு:கத்தோலிக்க துறவற சபைகள்
*
பகுப்பு:அர்ப்பணவாழ்வுச் சபைகள்
சிறந்த இயக்குநருக்கான பிலிம்பேர் விருது – தமிழ்

**சிறந்த இயக்குநருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறந்த திரைப்படஇயக்குநருக்கு வழங்கப்படுகிறது. இயக்குநர் பாலசந்தர் ஏழு முறை பெற்று இவ்விருதை அதிகமுறை பெற்றவர்களின் பட்டியலில் முதலிடத்தில் உள்ளார்.

## விருது பெற்றவர்கள்

## மேற்கோள்கள்

இயக்குனர்
பாலைக்குளி

**பாலைக்குளி** என்பது இலங்கையின் வடக்கே மன்னார் மாவட்டத்தின் தென் பகுதியில் அமைந்துள்ள ஒரு கிராமம் ஆகும். இது மன்னார், புத்தளம் மாவட்டத்தின் எல்லையோரக் கிராமமாகும். இதன் வடக்கே கொண்டச்சியும் கிழக்கே வியாயடி குளமும், வில்பத்து சரணாலயமும் அமைந்துள்ளன. தெற்கே மறிச்சிக்கட்டியும், ஊர்கமமும் அமைந்துள்ளன. அதன் மேற்கே மன்னார் – புத்தளம் வீதியும் உள்ளது.

இது 400 குடும்பங்களைக் கொண்ட கிராமம். இம்மக்கள் தமது வருமானத்தை விவசாயம், கால்நடை வளர்ப்பு, வியாபாரம் மூலம் பெறுகின்றனர். இவர்களது பிரதான தொழிலாக விவசாயம் காணப்படுகின்றது.

2010ம் ஆண்டு நடைபெற்ற முசலி பிரதேசசபைத் தேர்தலில் இக்கிராமத்தைச் சேர்ந்த எம். எச். எம். காமில் நான்காம் இடத்தைப் பெற்று சபை உறுப்புரிமை பெற்றார்.

## சான்றுகள்

பகுப்பு:மன்னார் மாவட்டத்திலுள்ள ஊர்களும், நகரங்களும்
மறைத்தூதுப்பணி வாழ்வுச் சமூகங்கள்

**மறைத்தூதுப்பணி வாழ்வுச் சமூகங்கள்** () என்பன கத்தோலிக்க திருச்சபையில் ஒரே நோக்கோடு சகோதர வாழ்வு வாழும் ஆண்களையும் பெண்களையும் குறிக்கும். இவற்றின் உறுப்பினர்கள்  தம் சமூகத்திற்கு உரித்தான மறைத்தூதுப்பணி நோக்கத்தைப் பின்தொடர்கின்றனர். தங்களுக்கு உரித்தான முறையில் சகோதர வாழ்வைப் பொதுவில் வாழ்ந்து அமைப்புச்சட்டங்களைக் கடைப்பிடிப்பதன் மூலம் அன்பின் நிறைவை அடைய முனைகின்றனர். மறைமாவட்ட ஆயரின் எழுத்து வடிவ முன்ஒப்புதலுடன் இவ்வகை சமூகங்கள் நிறுவப்படலாம். 

மறைத்தூதுப்பணி வாழ்வுச் சமூகங்கள் அர்ப்பணவாழ்வுச் சபைகளை ஒத்திருந்தாலும். இவற்றிற்கிடையே பல வேறுபாடுகள் உள்ளன; அவற்றுள் சில:
* அர்ப்பணவாழ்வுச் சபைகளைப்போல அல்லாமல் மறைத்தூதுப்பணி வாழ்வுச் சமூகங்களின் உறுப்பினர்கள் துறவற வார்த்தைப்பாடுகள் அளிப்பதில்லை. 
* மறைத்தூதுப்பணி வாழ்வுச் சமூகங்களின் உறுப்பினர்கள் உலகியல் சார்ந்த சொத்துக்களை ஈட்ட உடைமையாக்க நிர்வகிக்க மற்றும் உடைமை மாற்றம் செய்ய தகுதி பெற்றுள்ளனர். (ஆனால் சமூகத்தின் பொருட்டு அவர்களிடம் வரும் எதுவும் சமூகத்திற்கே சொந்தமானது.)

ஓர் அர்ப்பணவாழ்வுச் சபைக்கு மாறுவதற்குகோ அல்லது அதிலிருந்து ஒரு மறைத்தூதுப்பணி வாழ்வுச் சமூகத்திற்கு மாறுவதற்கோ திருஆட்சிப்பீடத்தின் அனுமதி தேவை. அர்ப்பணவாழ்வுச் சபைகள் மற்றும் மறைத்தூதுப்பணி வாழ்வுச் சமூகங்களுக்கான பேராயம் இவ்வகைச்சபைகளை மேற்பார்வையிடும் உரோமைச்செயலகம் ஆகும்.

## மேற்கோள்கள்


பகுப்பு:கத்தோலிக்க ஆன்மீகம்
ஜார்ஸ் போலான்ஸ்கி

**ஜார்ஸ் போலான்ஸ்கி** (Georges Wolinski 28 சூன் 1934 - 7 சனவரி 2015) என்பவர் பிரஞ்சு கேலிச்சித்திர வரை கலைஞர் ஆவார். பிரஞ்சு அங்கத இதழான சார்லி எப்டோவில் பல ஆண்டுகளாகக் கருத்துப் படங்கள் வரையும் ஓவியராக இருந்தார். 2015 ஆம் ஆண்டு சனவரித் திங்கள் 7 ஆம் நாளில் பாரிசு நகரில் சார்லி எப்டோ அலுவலகத்தில் புகுந்து வன்முறைக் கொலையாளிகள் நடத்திய தாக்குதலில் கொல்லப்பட்டார்..

## பிறப்பும் இளமைக்காலமும்

ஜார்ஸ் போலான்ஸ்கி துனிசியாவில் பிறந்தார்.யூத மதத்தைச் சேர்ந்த துனிசியா அம்மாவுக்கும் அதே மதத்தைச்  சேர்ந்த போலந்து நாட்டு அப்பாவுக்கும் பிறந்தார். இளமைக் காலம் துனிசியாவில் கழிந்தது. 1952 ஆம் ஆண்டில் சிற்பக் கலை பயிலும் நோக்கத்தில் பாரிசுக்குச் சென்றார். ஆனால் அங்கு சென்றதும் கருத்துப் (கார்டூன்) படங்கள் வரைவதில் ஆர்வம் ஏற்பட்டது.

## இதழ்ப் பணி

1958 இல் ரசுடிகா என்னும் இதழுக்கு கருத்துப் படங்கள் எழுதினார். 1960 இல் அரசியல் நிகழ்வுகளைப் பகடியும் நையாண்டியும் செய்து 
படங்கள் வரைந்தார். ஹராகிரி  என்னும் அங்கத இதழில் அரசியல், பாலியல் தொடர்புள்ள  செய்திகளை நக்கல் அடித்து எழுதினார் பிரான்சில் நடந்த மாணவாகள் போராட்ட நிகழ்வின்போது ஏராளமான கார்ட்டூன்களைப் படைத்தார். சார்லி எப்டோ என்னும் அங்கத இதழில் பதிப்பாளாராகவும் கார்ட்டூனிச்டாகவும் பல ஆண்டுகள் இருந்து தம் பணியைச் செய்தார்  கம்போடியா, காபூல், கியூபா, தாய்லாந்து ஆகிய நாடுகளில் பயணம் செய்து தம் அனுபவங்களையும் கருத்துகளையும் கார்ட்டூன்கள் மூலம் வெளிப்படுத்தினார். இந்தியாவுக்கு 2008 ஆம் ஆண்டில் வந்தார்.

## மேற்கோள்கள்
* http://latest.com/2015/01/georges-wolinski-1934-2015/ 
* http://www.independent.co.uk/news/people/georges-wolinski-cartoonist-who-encapsulated-charlie-hebdos-confrontational-and-courageous-brand-of-satire-9966369.html
* http://timesofindia.indiatimes.com/india/Before-this-age-you-could-joke-on-religion/articleshow/45816938.cms

பகுப்பு:1934 பிறப்புகள்
பகுப்பு:2015 இறப்புகள்
கொலின் பிர்த்

**கொலின் பிர்த்** () (பிறப்பு: 10 செப்டம்பர் 1960) ஒரு இங்கிலாந்து நாட்டுத் திரைப்பட மற்றும் தொலைக்காட்சி  நடிகர் ஆவார். இவர் தி கிங்ஸ் ஸ்பீச், கிங்க்ஸ்மேன்: த சீக்ரெட் சர்வீஸ் போன்ற பல திரைப்படங்களில் நடித்துள்ளார்.

## வெளி இணைப்புகள்
* 
* 
* Colin Firth Life in Pictures Interview  recorded at BAFTA London – December 2010
* theartsdesk Q&A with Colin Firth Transcript of series of in-depth interviews, February 2011
* Colin Firth Interview Part One and Part Two June 2010. Latest Colin Firth Interview Feb 2011 New Statesman

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:ஆங்கிலேய நடிகர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
மார்க் ஸ்ட்ரோங்

**மார்க் ஸ்ட்ரோங்** () (பிறப்பு: 5 ஆகஸ்ட் 1963) ஒரு இங்கிலாந்து நாட்டுத் திரைப்பட நடிகர் மற்றும் குரல் நடிகர் ஆவார். இவர் கிங்க்ஸ்மேன்: த சீக்ரெட் சர்வீஸ் போன்ற பல திரைப்படங்களில் நடித்துள்ளார்.

## ஆரம்பகால வாழ்க்கை
மார்க் ஸ்ட்ரோங் 5 ஆகஸ்ட் 1963ஆம் ஆண்டு லண்டனில் பிறந்தார். இவரின் தாயார் ஆஸ்திரேலியன் மற்றும் தந்தை இத்தாலியன்.

## வெளி இணைப்புகள்
*

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:குரல் நடிகர்கள்
தரோன் எகேர்டன்

**தரோன் எகேர்டன்** () (பிறப்பு: 10 நவம்பர் 1989) ஒரு வேல்ஸ் நாட்டுத் திரைப்பட நடிகர் ஆவார். இவர் கிங்க்ஸ்மேன்: த சீக்ரெட் சர்வீஸ் போன்ற சில திரைப்படங்களில் நடித்துள்ளார். இவர் தி ஸ்மோக் போன்ற தொலைக்காட்சி தொடர்களிலும் நடித்துள்ளார்.

## திரைப்படங்கள்

## சின்னத்திரை

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
சூர்யபேட்டை

**சூரியபேட்டை** என்னும் நகரம், தெலுங்கானாவின் நல்கொண்டா மாவட்டத்தில் உள்ளது. இதை தெலுங்கானாவின் வாயில் என்றும் குறிப்பிடுவர். இங்கிருந்து ஐதராபாத்தும், விசயவாடாவும் ஒரே தொலைவில் உள்ளன. தற்போது இந்நகரம் சூரியபேட்டை மாவட்டத்தின் நிர்வாகத் தலைமையிடமாக உள்ளது.

## தட்பவெப்பம்

## மேற்கோள்கள்

சூரியப்பேட்டை மாவட்டம்
பகுப்பு:தெலங்காணாவில் உள்ள ஊர்களும் நகரங்களும்
அர்ப்பணவாழ்வுச் சபைகள்

**அர்ப்பணவாழ்வுச் சபைகள்** () என்பன கத்தோலிக்க திருச்சபையில் சட்டப்படி நிறுவப்பட்ட துறவற சபைகள் ஆகும். இவ்வகைச்சபைகளின் உறுப்பினர்கள் நற்செய்தி அறிவுரைகளான கற்பு, ஏழ்மை, கீழ்படிதலைச் சபைகளின் உரிய சட்டங்களுக்கேற்ப, வார்த்தைப்பாடுகள் அல்லது ஏனைய புனிதப் பிணைப்புகளால் வெளிப்படையாய் ஏற்றுக்கொள்கின்றனர். திருச்சபைச் சட்ட விதி எண் 573–730களில் இவ்வகை சபைகளுக்கான வழிகாட்டுதல்கள் உள்ளன.

கத்தோலிக்க திருச்சபையில் அர்ப்பணவாழ்வுச் சபைகள் பல வகைகளில் உள்ளன:

* **உலகுசாரா சபை**: இவ்வகைச்சபைகளின் உறுப்பினர்கள் உலகிலிருந்து பிரிந்து வெளிப்படையான துறவற வார்த்தைப்பாடுகள் அளித்து தங்களுக்கு உரித்தான முறையில் சகோதர வாழ்வைப் பொதுவில் வாழ்ந்து அமைப்புச்சட்டங்களைக் கடைப்பிடிப்பதன் மூலம் அன்பின் நிறைவை அடைய முனைகின்றனர். இவ்வகை சபைகளுக்கான வழிகாட்டுதல்கள் திருச்சபைச் சட்ட விதி எண் 607–709களில் உள்ளன.
* **உலகுசார் சபை**: இதில் கிறிஸ்தவ விசுவாசிகள் உலகில் வாழ்ந்து கொண்டே அன்பின் நிறைவுக்கு முயற்சி செய்கின்றனர். உலகின் புனிதப்படுத்துதலுக்கு சிறப்பாக அதன் உள்ளிருந்தவாறே உழைக்கின்றனர். உலகுசார் சபையின் ஓர் உறுப்பினரது அர்ப்பணம் அவர் பொதுநிலையினராயினும் அல்லது திருப்பணியாளராயினும் இறைமக்களது நடுவில் அவருக்குரிய திருச்சபைச் சட்டமுறையான நிலையை மாற்றுவது இல்லை.

மறைமாவட்ட ஆயர்கள், தங்கள் சொந்த ஆளுகை எல்லையில், அர்ப்பணவாழ்வுச் சபைகளை திருத்தூதரக ஆட்சிப்பீடத்தைக் கலந்தாலோசித்து நிறுவலாம். அர்ப்பணவாழ்வுச் சபைகள் மற்றும் மறைத்தூதுப்பணி வாழ்வுச் சமூகங்களுக்கான பேராயம் இவ்வகைச்சபைகளை மேற்பார்வையிடும் உரோமைச்செயலகம் ஆகும்.

## மேலும் காண்க
* மறைத்தூதுப்பணி வாழ்வுச் சமூகங்கள்

## மேற்கோள்கள்


பகுப்பு:கத்தோலிக்க ஆன்மீகம்
நமஸ்தே தெலுங்கானா

**நமஸ்தே தெலங்காணா** என்பது தெலுங்கு மொழியில் வெளியாகும் நாளேடாகும். இது 2011ஆம் ஆண்டின் ஜூன் ஆறாம் நாளில் தொடங்கப்பட்டது.  

இது தெலங்காணாவின் பத்து மாவட்டங்களிலும் பதிப்பாகிறது.

## நாளேட்டின் பிரிவுகள்

## சான்றுகள்

## வெளி இணைப்புகள்
* நாளேட்டின் அதிகாரப்பூர்வ தளம்
* இ-பேப்பர் வடிவில் நாளேடு
பூண்டி ஏரி

**பூண்டி ஏரி** அல்லது **சத்தியமூர்த்தி நீர்த்தேக்கம்** என்பது சென்னை நகர மக்களின், குடிநீர்த் தேவைக்காக, சென்னை மாநகராட்சி மேயராக இருந்த சத்தியமூர்த்தியின் முயற்சியால், 14 சூன் 1944ஆம் ஆண்டில், 65 இலட்சம் ரூபாய் செலவில் கட்டித் திறக்கப்பட்டது.  இந்நீர்த்தேக்கம் சென்னையிலிருந்து, 60 கி.மீ., தொலைவில் திருவள்ளூர் மாவட்டத்திலுள்ள, பூண்டி எனும் ஊரில் கொற்றலை ஆற்றின் குறுக்கே அமைந்துள்ளது.

## தெலுங்கு-கங்கைத் திட்டம்
ஆந்திர-தமிழ்நாடு அரசுகளுக்கிடையே ஏற்பட்ட ஒப்பந்தப்படி,  1983ஆம் ஆண்டு, தெலுங்கு கங்கைத் திட்டம் செயல்படுத்தப்பட்ட்து. அதன்படி ஆண்டுதோறும், 12 டி.எம்.சி., நீரை, தமிழகத்திற்கு, ஆந்திரா மாநிலம் வழங்க வேண்டும். ஆந்திர மாநிலம், ஸ்ரீசைலம் நீர்த்தேக்கத்திலிருந்து சோமசீலா, கண்டலேறு அணை வழியாக, 406 கி.மீ., தொலைவு திறந்தவெளி கால்வாயில் பயணித்து, கிருஷ்ணா நீர் தமிழகம் வந்தடைகிறது. பின்பு, தமிழக எல்லையான ஊத்துக்கோட்டை, 'ஜீரோ பாயின்ட்' (Zero Point) என்ற இடத்திலிருந்து,  பூண்டி ஏரிக்குத் தண்ணீரை எடுத்துச் செல்ல, 25 கி.மீ., துாரத்திற்குக் கால்வாய் வெட்டப்பட்டுள்ளது.

## சில குறிப்புகள்
#அணையின் உயரம் 35 அடி. அணையின் மொத்த கொள்ளளவு, 3,231 மில்லியன் கன அடி-பரப்பளவு 121 ச. கி. மீட்டர். 
#மழை, கிருஷ்ணா நீர் வரத்தால், அணை நிரம்பினால், பேபி கால்வாய், முதன்மைக் கால்வாய்களின் (Link Canals) மூலம், செம்பரம்பாக்கம் ஏரி, சோழவரம் ஏரி, புழல் ஏரிகளுக்கு தண்ணீர் கொண்டு செல்லப்படுகிறது.
#இதன் அருகே அமைந்துள்ள தொல்பழங்கால வைப்பகத்தில், ஒன்றரை லட்சம் ஆண்டுகள் பழமையான கற்களால் ஆன ஆயுதங்களும் முதுமக்கள் தாழியும் உள்ளன.
#இதன் அருகில் பூண்டி ஊன்றீஸ்வரர் கோயில் அமைந்துள்ளது.
#இந்த ஏரியை வெட்ட பத்து கிராமங்களில் இருந்த மக்களை வெளியேற்றி, வேறு இடங்களுக்குக் குடியமர்த்தினர்.

## மேற்கோள்கள்


## வெளி இணைப்புகள்
*பூண்டி ஏரி 
*http://www.maalaimalar.com/2014/02/08124029/Increase-Krishna-water-The-wat.html
*http://wikimapia.org/1683753/Poondi-Lake
*http://jnnurm.nic.in/wp-content/uploads/2011/01/Brochures_Published_Poondi.pdf 
*http://thinamalar.net/news_detail.asp?id=258702
*சென்னை குடிநீர் வாரிய வலைதளம் 

பகுப்பு:திருவள்ளூர் மாவட்ட ஏரிகள்
டைசல்பூரசு அமிலம்

**டைசல்பூரசு அமிலம்** (*Disulfurous acid*) அல்லது  **பைரோசல்பூரசு அமிலம்** (*pyrosulfurous acid*) என்பது கந்தகத்தின் ஆக்சோ அமிலம் ஆகும். இதனுடைய மூலக்கூறு வாய்பாடு H2S2O5. டைசல்பூரசு அமிலத்தின் உப்புகள் டைசல்பைட்டுகள் அல்லது மெட்டாபைசல்பைட்டுகள் எனப்படுகின்றன. டைசல்பூரசு அமிலம், சல்பூரசு அமிலம் (H2SO3) போன்று இயற்கையில் தனித்த நிலையில் கிடைக்காத போலியான அமிலமாகும்.
டைசல்பேட்டுக்கு (S2O7−) மாறாக டைசல்பைட்டு நேரடியாக இணைக்கப்பட்ட இரண்டு கந்தக அணுக்களைப் பெற்றுள்ளது.

## மேற்கோள்கள்

பகுப்பு:கந்தக ஆக்சோ அமிலங்கள்
பகுப்பு:கருத்தியலான வேதிச் சேர்மங்கள்
பொட்டாசியம் சல்பைட்டு

**பொட்டாசியம் சல்பைட்டு** *( Potassium sulfite )*  என்பது K2SO3 என்ற மூலக்கூறு வாய்பாடு கொண்ட வேதிச் சேர்மமாகும். பொட்டாசியம் என்ற நேர்மின் அயனி யும் சல்பைட்டு என்ற எதிர்மின் அயனியும் சேர்ந்து இந்த உப்பு உருவாகிறது. உணவுடன் சேர்க்கப்படும் கூட்டுப்பொருளான இது உணவு பதனிகளாகப் பயன்படுகின்றன. உணவு கூட்டுப் பொருளான பொட்டாசியம் சல்பைட்டிற்கு ஐரோப்பிய ஒன்றியம்  E225 என்று எண்ணிட்டுள்ளது. சர்வதேச எண்ணிடும் அமைப்பும்  INS எண் 225 என்று எண்ணிட்டுள்ளது. ஆசுத்திரேலியா மற்றும் நியூசிலாந்து நாடுகளில் இதைப் பயன்படுத்த அங்கீகாரம் வழங்கப்பட்டுள்ளது. ஆனால் ஐரோப்பிய ஒன்றிய நாடுகளில் அங்கீகரிக்கப்படவில்லை.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:சல்பைட்டுகள்
பகுப்பு:கந்தகச் சேர்மங்கள்‎
உல்பென்சன் பவுட்டர் வினை

**உல்பென்சன் பவுட்டர் வினை** *( Wolffenstein–Böters reaction )* என்பது பென்சீனை நீர்த்த நைட்ரிக் அமிலம் மற்றும் பாதரச (II) நைட்ரேட்டு சேர்த்து பிக்ரிக் அமிலமாக மாற்றும் கரிம வேதி வினையாகும்

இவ்வினையின் தொடர்ச்சியான ஆய்வுகளின்  படி பாதரச நைட்ரேட்டு பென்சீனை முதலில் அதனோடு தொடர்புடைய நைதரசோச் சேர்மமாகவும் பின்னர் டையசோனியம் உப்பு வழியாக பீனாலாகவும் மாற்றுகிறது. நைட்ரைட்டின் இருப்பு இவ்வினைக்கு அவசியமாக உள்ளது. பிக்ரிக் அமிலம் உருவாதலைத் தடுக்கும் யூரியாவின் செயல்பாட்டைக் குறைக்க கலவையுடன் நைட்ரசு அமிலம் சேர்க்கப்படுகிறது. இதன் பின்னர் வழக்கமான அரோமாட்டிக் நைட்ரசனேற்ற வினை தொடர்கிறது

இவ்வினையின் அடிப்படைக் கருத்துருவுடன் தொடர்புடைய அதே கருத்து சாயத் தொழிலின் கவனத்தை ஈர்த்தது. பான் – சிகிமிட் வினையில் ஐதராக்சி ஆண்ட்ராகுயினோனுடன் கந்தக அமிலம் அல்லது காரீயம் அல்லது செலினியம் சேர்த்து பல ஐதராக்சிலேற்ற ஆண்ட்ரா குயினோன் உருவாகிறது.

## மேற்கோள்கள்

## வெளிப்புற இணைப்புகள்
* The Bohn–Schmidt reaction  @ Institute of Chemistry, Skopje, Macedonia

பகுப்பு:கரிம ஒடுக்க-ஏற்ற வினைகள்
பகுப்பு:பெயர் வினைகள்
பகுப்பு:நைட்ரோயேற்ற வினைகள்
12 இயர்ஸ் எ சிலேவ்

***12 இயர்ஸ் எ சிலேவ்***(ஆங்கிலம்:12 Years a Slave) 2013 ஆம் ஆண்டில் வெளிவந்த வரலாற்று நாடகத் திரைப்படமாகும். சாலமன் நார்துப் எழுதிய டுவெல்வ் இயர்ஸ் எ சிலேவ் உண்மைக் கதையினைத் தழுவி இப்படம் எடுக்கப்பட்டுள்ளது. நியூயார்க் நகரத்தில் பிறந்த விடுதலைபெற்ற ஆபிரிக்க அமெரிக்கர் ஒருவர் வாசிங்டன் டிசியில் 1841 ஆம் ஆண்டில் கடத்தப்பட்டு அடிமையாக விற்கப்பட்டு லூசியானாவில் பன்னிரண்டு ஆண்டுகளுக்குப் பிறகு விடுதலைப்பெற்றார்.

ஸ்டீவ் மெக்குயின் இயக்கிய மூன்றாவது திரைப்படமாகும். சான் ரிட்லி திரைக்கதையினை எழுதியுள்ளார். சிவெடெல் எஜியோபார் சாலமன் நார்துப் ஆக நடித்துள்ளார். மைக்கல் பாஸ்பெந்தர், பெனடிக்ட் கம்பர்பேட்ச், பவுல் டானொ, பவுல் ஜியமாட்டி, லுபிடா நியாங்கோ, சாரா பால்சன், பிராட் பிட், ஆல்பிரி வுட்வர்டு ஆகியோர் நடித்துள்ளனர்.

*12 இயர்ஸ் எ சிலேவ்* வெகுவாகப் பாராட்டுகளைப் பெற்றது. பலராலும் 2013 ஆம் ஆண்டின் சிறந்த திரைப்படமென விவரிக்கப்பட்டது. $20 மில்லியன் செலவில் தயாரிக்கப்பட்ட இத்திரைப்படம் ஹாலிவுட்டில் சிறப்பாக ஓடி $187 மில்லியன் வருவாயினை ஈட்டியது. மூன்று அகாதமி விருதுகளைப் பெற்றது: சிறந்த திரைப்படம், நயாங்கோவிற்கு சிறந்த துணை நடிகை, மற்றும் ரிட்லியிற்கு சிறந்த தழுவியத் திரைக்கதை ஆசுக்கர்.

## மேற்கோள்கள்

## வெளியிணைப்புகள்
* 
* 
* ''12 இயர்ஸ் எ சிலேவ்''
* 
* 
* 
* புத்தகத்தினை இலவச பதிவிறக்கம் செய்ய இணைப்பு

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:பிரித்தானிய திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
பொட்டாசியம் பைசல்பைட்டு

**பொட்டாசியம் பைசல்பைட்டு** (*potassium bisulfite*) அல்லது **பொட்டாசியம் ஐதரசன் சல்பைட்டு** (*Potassium hydrogen sulfite*) என்பது KHSO3 என்ற மூலக்கூறு வாய்பாடு கொண்ட வேதிச் சேர்மம் ஆகும். மதுபானத் தயாரிப்பில் நுண்ணுயிரகற்றல் என்ற காரணத்திற்காக இது சேர்க்கப்படுகிறது. கூட்டுப் பொருளான பொட்டாசியம் பைசல்பைட்டிற்கு ஐரோப்பிய ஒன்றியம் E228 என்று எண்ணிட்டுள்ளது.

## தயாரிப்பு
பொட்டாசியம் கார்பனேட்டுடன் கந்தக டைஆக்சைடு வினைபுரிவதன் மூலமாக இவ்வுப்பு தயாரிக்கப்படுகிறது. வினையில் கார்பன்டைஆக்சைடு முழுவதுமாக வெளியேறும் வரை கந்தக டைஆக்சைடை பொட்டாசியம் கார்பனேட்டு கரைசலில் செலுத்துவதை நிறுத்தக்கூடாது. கரைசல் அடர்த்தியாக்கப்பட்டு பின்னர் படிகமாதலுக்கு அனுமதிக்கப்படுகிறது.

## மேற்கோள்கள்

## இவற்றையும் காண்க
* கால்சியம் பைசல்பைட்டு
* சோடியம் பைசல்பைட்டு

பகுப்பு:பொட்டாசியம் சேர்மங்கள்
பகுப்பு:சல்பைட்டுகள்
பகுப்பு:உணவுச் சேர்பொருட்கள்
பகுப்பு:பைசல்பைட்டுகள்
அனுகோள்

**அனுகோள்** என்னும் நகரம், ஒடிசாவின் அனுகோள் மாவட்டத்தின் தலைநகரம் ஆகும்.

## தட்பவெப்பம்

## போக்குவரத்து
இங்கிருந்து புவனேஸ்வர், கட்டக் உள்ளிட்ட ஏனைய நகரங்களுக்கு போக்குவரத்து வசதிகள் உள்ளன.

## அரசியல்
இது டேங்கானாள் மக்களவைத் தொகுதிக்கு உட்பட்டது. மாநில சட்டமன்றத் தேர்தலில் அனுகோள் சட்டமன்றத் தொகுதியின்கீழ் வரும்.

## சான்றுகள்

## இணைப்புகள்
*  அனுகோள் மாவட்ட அரசின் தளம்
*  அனுகோள் - டைம்ஸ் ஆப் இந்தியா

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:அனுகோள் மாவட்டம்
மலேசியப் பல்கலைக்கழகங்களின் பட்டியல்

மலேசியாவில் உள்ள பல்கலைக்கழகங்கள், இரு வகைகளாகப் பிரிக்கப் படுகின்றன. முதல் வகை: அரசுசார் பொதுப் பல்கலைக்கழகங்கள் *(Public Universities).* இரண்டாம் வகை: தனியார் பல்கலைக்கழகங்கள் *(Private Universities).*

தனியார் பல்கலைக்கழகங்களில், உள்நாட்டில் அமைக்கப்பட்ட பல்கலைக்கழகங்கள் ஒரு பிரிவு: *(Locally established Universities).* மற்றொரு பிரிவு: வெளிநாட்டுப் பல்கலைக்கழகங்களின் வளாகங்கள் *(Campuses of Foreign Universities).*)

## அரசுசார் பல்கலைக்கழகங்கள்

மலேசியாவில் உள்ள அரசுசார் பொதுப் பல்கலைக்கழகங்களுக்கு, அரசாங்கம் நிதியுதவி அளிக்கிறது. அந்தப் பல்கலைக்கழகங்கள் அரசாங்கத்தின் தலையீடு இல்லாமல் தன்னிச்சையாகச் செயல்படுகின்றன. மலாயா பல்கலைக்கழகமும், மாரா தொழில்நுட்ப பல்கலைக்கழகமும், மலேசிய நாடாளுமன்றத்தினால் நிறைவேற்றப்பட்ட சட்டங்களினால் உருவாக்கப்பட்ட பல்கலைக்கழகங்கள் ஆகும்.

1970-ஆம் ஆண்டு பல்கலைக்கழகங்கள்; பல்கலைக்கழகக் கல்லூரிகள் சட்ட விதிமுறைகளின்படி, இதர அரசுசார் பல்கலைக்கழகங்கள் உருவாக்கப்பட்டன.

## மேலும் காண்க
* மலேசியாவில் கல்வி
* மலேசிய உயர்க் கல்வி அமைச்சு
* மலேசிய தர நிர்ணய அமைவனம்
* மலேசிய திறன் மேம்பாட்டு துறை
* தமிழில் உயர்கல்வி வழங்கும் பல்கலைக்கழகங்களும் கல்லூரிகளும்

## மேற்கோள்கள்

## வெளி இணைப்புகள்
* Directory of Public University at Department of Higher Education (JPT)
* List of Private HEI Registration and Statistics at Department of Higher Education (JPT)
* Best universities in Malaysia for international students – UNIRANKS
காக்கி சட்டை (2015 திரைப்படம்)

**காக்கி சட்டை** 2015 ஆம் ஆண்டின் பிப்ரவரி மாதத்தில் வெளியான ஓர் இந்திய தமிழ்த் திரைப்படமாகும். நடிகர் தனுஷ் தயாரித்த இத்திரைப்படத்தில் சிவ கார்த்திகேயன், ஸ்ரீதிவ்யா, பிரபு ஆகியோர் முன்னணி கதாபாத்திரத்தில் நடித்துள்ளனர். இப்படத்திற்கு அனிருத் ரவிச்சந்திரன் இசையமைத்துள்ளார்.

## வெளியீடு
2015 சனவரி மாதத்தில் வெளியாகவிருந்த இத்திரைப்படம் ஐ மற்றும் என்னை அறிந்தால் திரைப்படங்கள் சனவரி மாதத்தில் வெளியானதால் இப்படம் 2015 மார்ச் மாதத்தில் வெளியாகுமென அறிவிக்கப்பட்டது. இப்படத்தின் செயற்கைக்கோள் உரிமையை சன் தொலைக்காட்சி வாங்கியுள்ளது.

## நடிகர்கள்
* சிவ கார்த்திகேயன் - மதிமாறன் 
* பிரபு - சத்திய மூர்த்தி
* ஸ்ரீதிவ்யா - திவ்யா 
* விஜய் ராஸ் - துரைஅரசன்
* மனோபாலா - யோதிலிங்கம்
* வித்யுலேகா ராமன்
* இமான் அண்ணாச்சி - சமரசம் 
* கல்பனா

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
ரஜினி முருகன்

**ரஜினி முருகன்** (ஆங்கில எழுத்துரு: Rajini Murugan) என்பது 2016ஆம் ஆண்டில் வெளிவந்த இந்தியத் தமிழ்த் திரைப்படமாகும். லிங்குசாமிக்கு சொந்தமான *[[திருப்பதி பிரதர்ஸ்]]* தயாரிக்கும் இப்படத்தில் சிவகார்த்திகேயன், கீர்த்தி சுரேஷ் ஆகியோர் முக்கிய கதாப்பாத்திரத்திலும், சூரி, ராஜ்கிரண், சமுத்திரக்கனி ஆகியோர் துணை கதாபாத்திரங்களிலும் நடித்துள்ளனர். இத்திரைப்படத்திற்கு டி. இமான் இசையமைத்துள்ளார்.

## நடிகர்கள்
* சிவகார்த்திகேயன் - ரஜினி முருகன் 
* கீர்த்தி சுரேஷ் - கார்த்திகா 
* சூரி- தோத்தாத்ரி
* சமுத்திரக்கனி - ஏழரை மூக்கன் 
* ராஜ்கிரண்- ரஜினி முருகனின் தாத்தா
*
## கதைச்சுருக்கம்
ரஜினி முருகன் – மனதைக் கவரும் கதை கொண்ட தமிழ்த் திரைப்படம் 
ரஜினி  முருகன் (சிவகார்த்திகேயன்) மதுரையைச் சேர்ந்த ஒரு வேலையில்லா இளைஞர் . அவர் தினமும் வெகுளித்தனமாகத் தனது நண்பர் தோத்தாத்திரியுடன்  (சூரி) சுற்றிக்கொண்டிருப்பார். தினமும் தனது தாத்தாவுக்கு(ராஜ்கிரண்) உணவு கொடுப்பதே ரஜினிமுருகனின்  ஒரே வேலை. அவரது தாத்தா ஐயங்காளை அந்த ஊரிலேயே நிறைய சொத்துள்ள மிகவும் மதிக்கபடுகின்ற ஒரு மாமனிதன்.  ஐயங்காளை அவரது சொத்துக்களைத் தனது பிள்ளைகள் அனைவருக்கும் பிரித்து தர விரும்பினாலும் ரஜினிமுருகனின் தந்தையைத் (மல்லிகராஜன்) தவிர மற்ற மக்கள் அனைவரும் வெளிநாடுகளில் குடியிருந்துகொண்டு மதுரை பக்கமே வராமல் இருந்ததால் அவரது எண்ணம் நிறைவேறாமல் இருந்தது. அதனை ரஜினிமுருகன் நிறைவேற்றுகிறான்.

ஒரு ஜோதிடரின் கணிப்பைக் கேட்டுவிட்டு தனது குழந்தை பருவத்திலிருந்து நேசித்த கார்த்திகா தேவியை  (கீர்த்தி சுரேஷ்) கவர முயற்சிக்கிறார். கார்த்திகா தேவியின்  தந்தை  ஒரு மிகப் பெரிய ரஜினிகாந்த் ரசிகராகவும் மல்லிகராஜனின் நெருங்கிய நண்பராகவும் இருந்தார்.அவர் தான் ரஜினிமுருகனுக்குப் பெயர் வைத்தார். ஆனால் ஒரு சிறிய மனஸ்தாபத்தால்  இருவரின் குடும்பமும் பிரிந்தது. அந்த சம்பவதிலிருந்து இருவரின் குடும்பமும்  பேசிக்கொள்ளாமல் இருந்தனர்.

ஏழரைமூக்கன்(சமுத்திரக்கனி), அந்த ஊரில் ஒரு குண்டர் படையை வைத்து பெரிய வியாபாரிகளிடமிருந்து ஒரு லட்சம் பணம் பறித்துக்கொண்டிருந்தான். அதை ரஜினிமுருகனிடம் முயற்சி செய்யும் பொழுது தோல்வியுற்று அவன் பணத்தை இழந்தான். அந்தப் பணத்தைத் திரும்பிப் பெறுவதற்காக அவன் செய்யும் அக்கிரமங்களை எல்லாம் எப்படி சமாளித்து அவனுக்கு அவமானத்தைத் தருகின்றனர் என்பதே இக்கதை. இந்தக் கதையில் நிறைய திருப்பங்களை எதிர்பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
முதலாம் வீர நரசிம்மன்

**முதலாம் நரசிம்மன்** (ஆங்கிலத்தில் Narasimha I கன்னடத்தில் : ಒಂದನೆ ನರಸಿಂಹ) (1152-1173 ) என்பவன் போசாள மன்னனாவான்.  இவன் காலத்திலேயே மேலைச் சாளுக்கிய மன்னனான மூன்றாம் தைலப்பனை எதிர்த்துப் போசாளர்கள் முழுமையாகச் சுயாட்சி அடைந்தனர்.

## மேற்கோள்
* Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041

பகுப்பு:போசளர் மரபு
பகுப்பு:1173 இறப்புகள்
பகுப்பு:இந்தியப் பேரரசர்கள்
வெள்ளக்கார துரை

**வெள்ளக்கார துரை** என்பது 2014 ஆவது ஆண்டில் வெளியான ஒரு இந்தியத் தமிழ் நகைச்சுவை திரைப்படமாகும். எழில் இயக்கிய இத்திரைப்படத்தில் ஸ்ரீதிவ்யா, விக்ரம் பிரபு ஆகியோர் முன்னணி கதாபாத்திரத்தில் நடித்திருந்தனர்.

## நடிகர்கள்
* விக்ரம் பிரபு - முருகன் 
* ஸ்ரீதிவ்யா - யமுனா 
* சூரி - போலீஸ் பாண்டி 
* ஜான் விஜய் - வெட்டி வரதன் 
* எம். எஸ். பாஸ்கர்
* சிங்கம்புலி - பாலு தாசன் 
* வனிதா கிருஷ்ணசந்திரன்
* நமோ நாராயணா 
* மீனாட்சி - சிறப்புத் தோற்றம்

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:விக்ரம் பிரபு நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
விஷ்ணுவர்தனன்

**விஷ்ணுவர்தனன்** ( ஆங்கிலத்தில் Vishnuvardhana, கன்னடத்தில் : ವಿಷ್ಣುವರ್ಧನ) (1108-1152), என்பவன் போசாள மரபைச் சேர்ந்த மன்னனாவான். இவன் கி.பி.1108-இல் தன் அண்ணனான முதலாம் வீர வள்ளாளன் இறந்த பிறகு, மன்னனானான். முதலில், தன் முன்னோர்களைப்போலவே சமண சமயத்தைப் பின்பற்றுபவனாக இருந்தான். பிட்டி தேவா என அழைக்கப்பட்ட இவன், வைணவ தத்துவாதியான இராமாணுசரால் வைணவராக்கப்பட்டு, "விஷ்ணுவர்தனன்" என்று பெயர் மாற்றம் செய்யப்பட்டான்.

இவன் தனது ஆட்சி சுயாட்சி பெறவேண்டி மேலைச் சாளுக்கிய மன்னரான ஆறாம் விக்ரமாதித்யனுடன் போராடி அதில் வெற்றிபெற்றான். மேலும் சோழர் மேலாதிக்கத்தில் இருந்த கங்கப்பாடி (தற்போதைய தெற்கு கருநாடகம், கொங்கு நாட்டின் வடபகுதி) பகுதிகளின் சில பகுதிகளைத் தன் அரசுடன் இணைத்துக்கொண்டான். வரலாற்றாசிரியர்கள் விஷ்ணுவர்தனை போசாள மன்னர்களில் சிறந்தவனாகக் கருதுகின்றனர்.

இவன் காலத்தில் கன்னட இலக்கிய வளர்ச்சிக்கு ஊக்கம் அளிக்கப்பட்டது. பல இலக்கியங்களும் படைக்கப்பட்டன.

## மேற்கோள்கள்

பகுப்பு:போசளர் மரபு
பகுப்பு:1152 இறப்புகள்
பகுப்பு:இந்தியப் பேரரசர்கள்
மண்டைக்கல்லாறு

**மண்டைக்கல்லாறு** () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றின் வழியாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.

## மேற்கோள்கள்

பகுப்பு:வட மாகாண ஆறுகள்
பகுப்பு:கிளிநொச்சி மாவட்ட ஆறுகள்
ரோப் கோர்ட்றி

**ரோப் கோர்ட்றி** (**Rob Corddry**, பிறப்பு: பெப்ரவரி 4, 1971) ஒரு அமெரிக்க நாட்டு நடிகர் நகைச்சுவையாளர் மற்றும் குரல் நடிகர் ஆவார். இவர் வார்ம் பாடிஸ், செக்ஸ் டேப், ஹாட் டப் டைம் மெசின் 2 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## திரைப்படங்கள்
* 2003: ஓல்டு ஸ்கூல்
* 2006: வெட்டிங் டேஸ்
* 2007: தி டென்
* 2007: தி ஹார்ட்பிரேக் கிட்
* 2008: செமி-ப்ரோ
* 2009: டேக்கிங் சான்ஸஸ்
* 2010: ஹாட் டப் டைம் மெசின்
* 2011: சிடார் ராபிட்ஸ்
* 2011: பட்டர்
* 2013: ஹெல் பேபி
* 2013: வார்ம் பாடிஸ்
* 2013: பெயின் & கெயின்
* 2014: செக்ஸ் டேப்
* 2015: ஹாட் டப் டைம் மெசின் 2

## வெளி இணைப்புகள்
*Plum TV Telluride video of Ed Helms, Rob Corddry and Aziz Ansari at Comedy Fest 2008 
*
*
*''The Winner'' at TV.com
*Video of Rob Corddry conducting an interview at the 2004 RNC in New York
*Cordrry and Seth MacFarlane on ''The Winner'' 
* ''Childrens' Hospital'' streaming episodes on theWB

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:நகைச்சுவையாளர்கள்
பகுப்பு:குரல் நடிகர்கள்
பகுப்பு:அமெரிக்கர்கள்
பகுப்பு:1971 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
உசைன்சாகர் விரைவுவண்டி

**உசைன்சாகர் எக்ஸ்பிரஸ்** (Hussainsagar Express) தெற்கு மத்திய ரயில்வேயினால், ஹைதராபாத்-மும்பைக்கிடையே செயல்படுபடும் முக்கிய ரயில்சேவை ஆகும். 1993 ஆம் ஆண்டின் மத்திய மாதங்களில் (7001 / 7002) தாதர், ஹைதராபாத் ஆகியவற்றிற்கு இடையே வாரம் இருமுறை செயல்படும் ரயில்சேவையாக தொடங்கப்பட்டது. விரைவிலேயே, 1994 ஆம் ஆண்டு தினசரி ரயில்சேவையாக (2101 / 2102) மாறியது. அப்போது மும்பையின் வி.டி நிலையத்துக்கும் செகந்திரபாத்திற்கும் இடையே இந்த ரயில்சேவை செயல்படும் என்று அறிவிக்கப்பட்டது. தற்போதும் தினசரி அதிவிரைவு ரயில்சேவையாக 2701/2702 என்ற எண்ணுடன் செயல்படுகிறது.

## சொற்பிறப்பு

ஹைதராபத்தில் உள்ள உசைன் சாகர் ஏரியினை ‘ஹஸ்ரத் உசைன் ஷாஹ் வாலி’ 1562 ஆம் ஆண்டில் ஏற்படுத்தினார். அது இப்ராஹிம் குவ்லி குத்பு ஷாஹின் ஆட்சிக்காலம் ஆகும். முதலில் மைனர் எக்ஸ்பிரஸ் என்ற பெயருடன், செகந்திரபாத்தில் இருந்து மும்பைக்கு செயல்பட்டு வந்த இந்த ரயில்சேவை, உசைன் சாகரை கௌரவிக்கும் பொருட்டு ‘உசைன்சாகர் எக்ஸ்பிரஸ்’ என்று மாற்றப்பட்டது.

## வண்டி எண்
* 12701 – மும்பை சிஎஸ்டி – ஹைதராபாத் டெக்கான் உசைன்சாகர் எக்ஸ்பிரஸ்
* 12702 - ஹைதராபாத் டெக்கான் - மும்பை சிஎஸ்டி உசைன்சாகர் எக்ஸ்பிரஸ்

இந்த ரயில்சேவை பயண தூரமான 429 மைல்களை (790 கிலோமீட்டர்) 13 மணி நேரம் மற்றும் 45 நிமிடங்களில், சராசரியாக மணிக்கு 58.7 கிலோமீட்டர் வேகத்தில் கடந்துசெல்கிறது.

## இணைப்புப் பெட்டிகள்
* 12701 உசைன்சாகர் எக்ஸ்பிரஸ்: ENG – SLR – GEN - S10 - S9 - S8 - S7 - S6 - S5 - S4 - S3 - S2 - S1 - B2 - B1 - A1 - HA1 – GEN - SLR
* 12702 உசைன்சாகர் எக்ஸ்பிரஸ்: ENG – SLR – GEN – GEN – GEN – GEN - S1 – GEN – GEN - SLR

இது தனது பெட்டிகளை ஹைதராபாத் - மும்பை எக்ஸ்பிரஸ் ரயில்சேவையுடன் பகிர்ந்துள்ளது.

## இதர ரயில்கள்
ஹைத்ராபாத்தையும் மும்பையையும் இணைக்கும் பிற ரயில்சேவைகளின் விவரம் பின்வருமாறு:





## எஞ்சின்
உசைன்சாகர் எக்ஸ்பிரஸ் WCM எஞ்சின் உதவியுடன் இழுக்கப்பட்டது, அதேபோல் மும்பை மற்றும் புனே இடையே WCAM3 / WCG2 உதவியுடனும், புனேயில் DC நிலையிலிருந்து AC ஆக மாற்றப்பட்டதில் இருந்து WDM3A டீசல் எஞ்சின் உதவியுடனும் இழுக்கப்பட்டுக் கொண்டிருந்தது. 2013 ஆம் ஆண்டின் மத்திய மாதங்களில் இருந்து இந்த எஞ்சின்கள் மாற்றப்பட்டன. தற்போது மத்திய ரயில்வேயின் கல்யாண் WDM3A/D அல்லது WDG 3 உதவியுடன் செகந்திரபாத்தில் இருந்து மும்பை சிஎஸ்டி வரையிலான பயணம் முழுவதும் ஒரே எஞ்சின் மூலம் செயல்படுகிறது.

## வழிப்பாதையும் நிறுத்தங்களுக்கான நேரமும்
**உசைன்சாகர் விரைவுவண்டி புறப்படும் நேரமும் வழிப்பாதை விவரங்களும் பின்வருமாறு:**

## மேற்கோள்கள்


பகுப்பு:இந்திய விரைவுவண்டிகள்
ஆடம் ஸ்காட்

**ஆடம் ஸ்காட்** (**Adam Scott**, பிறப்பு: ஏப்ரல் 3, 1973) ஒரு அமெரிக்க நாட்டு நடிகர் ஆவார். இவர் பிரன்ஹா, ஹாட் டப் டைம் மெசின் 2 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 
* 

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
இது என்ன மாயம்

**இது என்ன மாயம்** (*Idhu Enna Maayam*) என்பது 2015 ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ஏ. எல். விஜய் இயக்கிய இத்திரைப்படத்தில் விக்ரம் பிரபு, கீர்த்தி சுரேஷ், காவ்யா செட்டி ஆகியோர் முக்கிய கதாப்பாத்திரங்களில் நடித்திருந்தனர். நிரவ் சாவின் ஒளிப்பதிவில் உருவான இப்படத்திற்கு ஜி. வி. பிரகாஷ்குமார் இசையமைத்திருந்தார்.

## தயாரிப்பு
இயக்குநர் ஏ. எல். விஜய் மற்றும் விக்ரம் பிரபு ஆகியோர் முதல்முறையாக இணையும் இத்திரைப்படத்தின் படப்பிடிப்பு 2014 சூலை மாதம் முதல் சென்னையில் தொடங்கியது.

## நடிகர்கள்
*விக்ரம் பிரபு அருண்
*கீர்த்தி சுரேஷ் மாயா
*காவ்யா செட்டி பல்லவி
*நவ்தீப் சந்தோஷ்
*நாசர் அருணின் தந்தை
*அம்பிகா அருணின் தாய்
*ஆர். ஜே. பாலாஜி அருணின் நண்பர்
*டி பார்வதி மாயாவின் அம்மா
*ஜீவா ரவி மாயாவின் தந்தை
*சார்லி பாலாஜியின் தந்தை
*லூத்புதின் வெங்கி
*லொள்ளு சபா ஜீவா சாஜி
*பாலாஜி வேனுகோபால் பாரத்
*அதிதி ரவி
*மனோபாலா
* ஆர்ஜே அஜய்
* விஜய் வர்மா

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:விக்ரம் பிரபு நடித்த திரைப்படங்கள்
பகுப்பு:சார்லி நடித்த திரைப்படங்கள்
அச்சங்களும் வெறிகளும்--ஓர் அகரமுதலி

**அச்சங்களும் வெறிகளும் --ஓர் அகரமுதலி** என்பது ப. அருளி என்பவரால் எழுதப்பட்ட நூல். இந்நூலில் பல வகையான அச்சங்களைக் (Phobia) குறிக்கும் ஆங்கிலச் சொற்களுக்குப் பொருத்தமான தமிழ்ச் சொற்களைத் தொகுத்து எழுதியுள்ளார். அது போலவே பல வகையான வெறிகளுக்கான(Mania) ஆங்கிலச் சொற்களுக்குப் பொருத்தமான தமிழ்ச் சொற்களையும் தொகுத்துள்ளார்.

## நூலின் முன்னுரை
மொத்தம் 176 பக்கங்கள் கொண்ட இந்தப் புத்தகத்தில் முன்னுரை மட்டும் 22 பக்கங்களில் உள்ளது. ஒன்றன் வளர்ச்சிக்கு ஊட்டம் மட்டும் 
இருந்தால் போதாது; எதிரி தாக்க வரும்போது அவ்வெதிரியை நேர் நின்று தடுத்தும், அல்லது தாக்கியும் வெல்ல வேண்டும் என்றும் அச்சம் என்னும் சொல்லைக் குறிக்க தமிழில் முப்பத்திரண்டு சொற்கள் உள்ளன என்றும் அவற்றின் சொற்பிறப்பியல்புகளையும் விளக்கமாக தம் முன்னுரையில் ஆய்வு செய்து எழுதியுள்ளார். தமிழர்கள் அடிமையுணர்வுடன் வாழ்கிறார்கள்; அதற்கான காரணம் அச்சமே என்றும் கூறுகிறார்.

## நூல் அடக்கம்
இந்த நூலில் அச்சங்கள் பற்றிய பெயர்கள் மொத்தம் 469 உள்ளன. வெறியின் பெயர்கள் மொத்தம் 102 உள்ளன. ஆங்கில அகர வரிசையில் ஆங்கிலப் பெயர்களுக்கான பொருள்களை ஆங்கிலத்திலும் அவற்றின் தமிழ்ப் பெயர்களுக்கான பொருள்களைத் தமிழிலும் விளக்கம் 
தந்துள்ளார் ஆசிரியர்.

## சில எடுத்துக்காட்டுகள்
* acarophobia ---உண்ணியச்சம் 
* barophobia---ஈர்ப்பச்சம் 
* cremnophobia---குத்துப் பாறையச்சம் 
* diabetophobia----நீரிழிவச்சம் 
* erythrophobia---எரிநிறவச்சம்
* ambitious mania ----பேரவா வெறி 
* biting mania---கடிப்பு வெறி 
* collecting mania---தொகுப்பு வெறி
* delusional mania ----மருட்சி வெறி 
* ephemeral mania----நிலையுறுதியிலா வெறி

## அடிப்படைச் சான்று
* அச்சங்களும் வெறிகளும் ---ஓர் அகர முதலி 
* Dictionary of Phobias and Manias
* சொல்லாய்வறிஞர் ப.அருளி, அறிவன் பதிப்பகம், தமிழூர், புதுச்சேரி

பகுப்பு:தமிழ் அகராதிகள்
பகுப்பு:உளவியல் தமிழ் நூல்கள்
பகுப்பு:இந்தியத் தமிழ் நூல்கள்
இரண்டாம் வீர வல்லாளன்

**இரண்டாம் வீர வல்லாளன்** ( கன்னடத்தில் : ವೀರ ಬಲ್ಲಾಳ 2) (ஆட்சிக் காலம் 1173-1220 ) என்பவன் போசாள மன்னர்களுள் மிகவும் குறிப்பிடத் தக்க மன்னனவான். தேவகிரி யாதவர்கள் , தெற்கு கலச்சூரி , மதுரை பாண்டியர்கள், மேலைச் சாளுக்கியர்  ஆகியோருக்கு எதிரான அவனது வெற்றிகள் குறிப்பிடத்தக்கது. வலுவிழக்கும் நிலையில் இருந்த சோழர்களுக்கு உதவியாகப் போசாளர்கள் கைதூக்கிவிட்டனர்.
 
இவன்  மகன் இளவரசன் இரண்டாம் வீர நரசிம்மன் போரிலும் , ஆட்சியிலும் தனது தந்தைக்கு ஆதரவாக இருந்தான்

## சோழருடன் உறவு

இவனது பட்டத்தரசி உமாதேவியும், இவனது மற்றொரு அரசியான சோழமாதேவியும் சோழ இளவரசிகளாவர். இவனது மகள் சோமளதேவியை சோழ மன்னனான மூன்றாம் குலோத்துங்க சோழனுக்கு மணம் செய்வித்தான்.

## குறிப்புகள்

பகுப்பு:போசளர் மரபு
பகுப்பு:1220 இறப்புகள்
பகுப்பு:இந்திய அரசர்கள்
பகுப்பு:இந்தியப் பேரரசர்கள்
சத்திமுற்றம்

**சத்தி முற்றம்** தமிழ் நாட்டில் தஞ்சாவூர் மாவட்டத்தில் அமைந்துள்ள ஊராகும். இவ்வூருக்கு சத்திமுத்தம், திருச்சத்திமுத்தம் என்ற புராணப் பெயர்கள் இருந்துள்ளன.  இங்கு திருச்சத்தி முற்றம் சிவக்கொழுந்தீசர் கோயில் அமைந்துள்ளது. இத்தலம் பட்டீச்சுவரத்துக்கு மிக அருகில் அமைந்துள்ளது. இத்தலம் தேவாரம் பாடல் பெற்ற சிவாலயமாகும்."நாராய்! நாராய்! செங்கால் நாராய்!" என்று நாரைவிடு தூது பாடிய சத்திமுத்தப் புலவர் இந்த ஊரைச் சேர்ந்தவர். 

## மேற்கோள்கள்

## வெளி இணைப்புகள்
* சக்திவனேஸ்வரர் திருக்கோயில், சக்திமுற்றம்
*அருள்மிகு சிவக்கொழுந்தீசர் திருக்கோயில், தினமலர்-கோயில்கள்]

பகுப்பு:தஞ்சாவூர் மாவட்டத்திலுள்ள கிராமங்கள்
கரிகால் வளவன் (நூல்)

**கரிகால் வளவன்** என்பது கி. வா. ஜகந்நாதன் அவர்கள் எழுதிய நூலாகும்.

## நூல் அமைப்பு
இந்நூலானது கரிகால் சோழனின் வரலாற்றைக் கதை வடிவிலும், உரைநடை வடிவிலும் கொண்டுள்ளது. பல்வேறு நூல்களிலிருந்து மேற்கோள்கள் எடுக்கப்பட்டு நூலாக அமைக்கப்பட்டுள்ளது

## உள்ளடக்கம்
# வளவன் பிறந்தான்
# கரிகாலன்
# ஏற்றிய விளக்கு
# வெண்ணிப் போர்
# இமயத்தில் புலி
# உறையூரின் தோற்றம்
# கிழக் கோலம்
# நாட்டுவளம் பாடிய நங்கை
# பாட்டும் பரிசும்
# இழந்து பெற்ற காதலன்

## மேற்கோள்கள்
* http://thamizhagam.net/nationalized%20books/Ki%20Va%20Jagannathan/KARIKAL%20VALVAN.pdf"தமிழகம்" 

## வெளியிணைப்புகள்

* https://archive.org/details/orr-4796_Karikal-Valavan

பகுப்பு:இந்தியத் தமிழ் நூல்கள்
பகுப்பு:நாட்டுடைமை நூல்கள்
பகுப்பு:வரலாற்றியல் தமிழ் நூல்கள்